钦定古今图书集成/明伦汇编/氏族典/第189卷 > 萧护思
## 钦定古今图书集成/明伦汇编/氏族典/第189卷 > 萧护思

按《辽史萧护思传》：护思字延宁，世为北院吏，累迁御
史中丞，总典群牧部籍。应历初，迁左客省使，未几，拜
御史大夫。时诸王多坐事系狱，上以护思有才干，诏
穷治称旨，改北院枢密使，仍命世预宰相选。护思辞曰：“臣子孙贤否未知，得一客省使足矣。”从之。上晚岁
酗酒，用刑多滥，护思居要地，龊龊自保，未尝一言匡
救，议者以是少之。年五十七卒。